OzLabs/hebrew-wiki-articles huggingface dataset:
Pycharm

Pycharm (פַיְצַ'ארְם) היא סביבת פיתוח משולבת לפיתוח תוכנות בעיקר בשפת פייתון, אשר פותחה על ידי תאגיד התוכנה הצ'כי JetBrains. היא כתובה ב-Java ובפייתון, והגרסה היציבה הראשונה שלה יצאה בפברואר 2010. הסביבה מספקת שירותים כגון ניתוח קוד וניפוי שגיאות בקוד גרפי, ותומכת בתכנות בסביבת אינטרנט באמצעות פלטפורמת הפיתוח Django, וכן ב-Data Science באמצעות סביבת הפיתוח Anaconda.

Pycharm פועלת בגרסאות מסוימות של מספר מערכות הפעלה: Microsoft Windows ,macOS ו-Linux.

ל-Pycharm ישנה גרסה חינמית לקהילה (Community Edition), אשר יוצאת תחת רישיון Apache (רישיון המאפשר למשתמשים לעשות ולשנות את התוכנה כרצונם), וגרסה מקצועית (Professional Edition) בעלת פיצ'רים נוספים אשר מוגנים ברישיון פרטי (Proprietary) אשר הופך אותם לקוד סגור (Closed Source).

Pycharm מבוסס בחלקו על סביבת הפיתוח המשולבת IntelliJ IDEA (שנוצרה גם היא על ידי JetBrains) לפיתוח בעיקר בשפות Scala, Java ו-Kotlin (לפיתוח באנדרואיד).

== היסטוריה ==
גרסת הבטא שוחררה ביולי 2010, כשגרסה 1.0 הגיעה 3 חודשים לאחר מכן.
גרסה 2.0 שוחררה ב-13 בדצמבר 2011, גרסה 3.0 ב-24 בספטמבר 2013, גרסה 4.0 ב-19 בנובמבר 2014.
החל משנת 2016 הגרסאות ממסופרות ע"פ שנת השחרור (הגרסה האחרונה למשל נכון לשנת 2021 היא 2021.2).
PyCharm Community Edition, גרסת הקוד הפתוח של PyCharm, הפכה לזמינה ב-22 באוקטובר 2013.

== פיצ'רים ==
* סיוע וניתוח קוד סטטי, השלמת קוד אוטומטית ותיקונים מהירים.
* ניווט בפרויקט וקוד: תצוגות פרויקט מיוחדות, תצוגות מבנה קבצים וקפיצה מהירה בין קבצים, מחלקות, שיטות ושימושים
* רפקטור בפייתון: כולל שינוי שמות, שיטת חילוץ, הצגת משתנה, הצגת קבוע, משיכה למעלה, דחיפה כלפי מטה ואחרים
* תמיכה במסגרות אתרים: Django, web2py ו- Flask (מהדורה מקצועית בלבד) <ref></ref>
* איתור באגים משולב של פייתון
* בדיקת יחידות משולבת, עם בדיקת כיסוי קוד
* פיתוח פיתון של Google App Engine (מהדורה מקצועית בלבד)
* שילוב בקרת גרסאות: ממשק משתמש מאוחד עבור Mercurial, Git, Subversion, ו- CVS עם רשימות שינויים ומיזוג
* תמיכה בכלים מדעיים כמו matplotlib, numpy ו- scipy (מהדורה מקצועית בלבד)

== רישיונות ==

== ראו גם ==
* סביבת פיתוח משולבת
* פייתון
* ג'אנגו (פלטפורמת פיתוח)
* IntelliJ IDEA

== קישורים חיצוניים ==

* 

==הערות שוליים==

קטגוריה:סביבות פיתוח משולבות לשפת פייתון
קטגוריה:סביבות פיתוח משולבות
קטגוריה:תוכנות שהושקו ב-2010
קטגוריה:פייתון
יחסי אורוגוואי–איראן

יחסי אורוגוואי–איראן הם יחסי חוץ בין אורוגוואי לאיראן. איראן מחזיקה שגרירות במונטווידאו.<ref>[http://embassy-finder.com/es/iran_in_montevideo_uruguay Embassy of Iran in Montevideo]</ref> אורוגוואי מחזיקה שגרירות בטהראן.<ref>[http://embassy-finder.com/es/uruguay_in_tehran_iran Embassy of Uruguay in Tehran]</ref>

== היסטוריה ==
איראן היא שותפה מסחרית חשובה לאורוגוואי, עם מכירות חשובות של אורז, צמר ופולי סויה.<ref></ref> ממשלת אורוגוואי תחת שלטון הנשיא חוסה מוחיקה הגבירה את יחסיה עם איראן; בתחילת 2011, איבון פאסדה, יו"ר בית הנבחרים של אורוגוואי, ערכה ביקור רשמי באיראן, ואחריו שר החוץ לואיס אלמרגו. בתחילת 2012, עלי אסגר חאג'י, המשנה לשר החוץ איראני לאמריקה הלטינית, ערך לעצמו ביקור רשמי באורוגוואי.

שתי המדינות חברות ב-G77.<ref></ref>

== ראו גם==
* יחסי החוץ של איראן

== קישורים חיצוניים ==

== הערות שוליים ==

קטגוריה:קצרמר איראן
תכפו עלינו צרות

תכפו עלינו צרות הוא פיוט קדום שנאמר אצל יהודי אשכנז בתפילות יום הכיפורים כחלק מסדרת הפיוטים שנאמרים לאחר אמירת סדר העבודה. הפיוט מבטא את גודל הצרות שבאו על עם ישראל לאחר חורבן בית המקדש. הוא תולה את סיבת הצרות בהיעדרו של בית המקדש, וכן מבטא את חוסר הטעם בהנאות בזמן החורבן.

הרעיון המרכזי בפיוט בנוי על דברי אבא שאול שאין הגיון שהעבודה במקדש תתבטל ועם ישראל יהנו מאכילתם: 

הפייטן מבטאת זאת במילים: "בְּאֵין אֲרֻחַת אָב תָּמִיד. בְּכֵן בֶּטֶן בָּנִים תֶּחְסָר", שנמתפרשות הן כמציאות עגומה, בה מצבם הכלכלי של הבנים הוא רעב וחוסר, והן כהסבר והצדקה לכך: כל עוד לא נוהגת עבודת המקדש, מתאים הדבר ונכון שבטן הבנים תחסר.

המשפט הפותח את הפיוט "תכפו עלינו צרות" משמש כביטוי לצרות וקשיים רצופים.

הפיוט בנוי באקרוסטיכון של תשר"ק (אלפבית עברי הפוך) כפול - בכל שורה שתי צלעות שכל אחת מהן פותחת באות על פי סדר תשר"ק. הפיוט אינו מחורז. לדעת אופיר מינץ-מנור, על פי סגנון הפיוט יש לשייך אותו לתקופה הקדם-קלאסית של הפיוט, כלומר לארץ ישראל עד המאה השישית.

==קישורים חיצוניים==
* אהרן מירסקי, [http://www.daat.ac.il/daat/sifrut/maamarim/reshit4-2.htm ראשית הפיוט], באתר דעת
* דניאל גולדשמידט, [https://www.hebrewbooks.org/pdfpager.aspx?req=22323&st=&pgnum=546 מהדורה מוערת של הפיוט תכפו עלינו צרות], באתר היברובוקס

==הערות שוליים==

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:שירת ימי הביניים
קטגוריה:יצירות שמחברן אינו ידוע
אנדרטת האישה הלוחמת

אנדרטת האישה הלוחמת (במקדונית: Споменик на жената борец) היא אנדרטה עשויה משיש שנמצאת בפארק מול מרכז הקניות העירוני בסקופיה. האנדרטה, שנבתנה על ידי הפסל בורו מיטריצ'בסקי, נפתחה לציבור ב-8 במרץ 1970.

== רקע היסטורי ==
נשים צעירות ממקדוניה הצפונית, ובעיקר מסקופיה, השתתפו באופן פעיל בפעולות רבות של הארגון ליגת הנוער הקומוניסטי של יוגוסלביה וארגונים אחרים. ב-1940 הוקמה "רכישה קואופרטיבית של נשים" שכלל כ-150 עקרות בית, עובדות, סטודנטיות וצעירות אחרות. באופן רשמי, 5,752 נשים מיוגוסלביה השתתפו במלחמת העולם השנייה, אם כי מרבית הנשים פעלו באספקת בגדי חורף ליחידות הפרטיזנים, בארגון מזון לאסירים פוליטיים שנכלאו בסקופיה ובאדריזובו , מסירת דואר ועוד. היו גם נשים שהיו מעורבות במנהיגות מפלגתית. 1,705 נשים מתו במהלך המלחמה, כאשר תואר הכבוד "אנדרטת הפרטיזנים 1941" הוענקה ל-141 נשים. בנוסף, תואר הכבוד גיבור יוגוסלביה ניתן ל-7 נשים: ורה אצ'בה , ורה יוציץ', אלפידה קרמנדי , פאנה קוצ'ובסקה , מרה נצ'בה , אסתר עובדיה ואיבה פאליקוקה .<ref>Крсто Здравковски: „Да не се заборави“, Архив на Скопје, 1982, стр. 13, 14</ref>

== קישורים חיצוניים ==

== הערות שוליים ==

קטגוריה:סקופיה: מבנים
קטגוריה:נשים בפיסול
קטגוריה:אירופה: אנדרטאות
קטגוריה:נשים במקדוניה הצפונית
קטגוריה:נשים ומלחמת העולם השנייה
יחסי הוותיקן–לבנון

יחסי הוותיקן–לבנון הם יחסי חוץ בין הוותיקן ללבנון. שתי המדינות כוננו יחסים דיפלומטיים בשנת 1947.

== היסטוריה ==
הוותיקן מילאה תפקיד מרכזי במשא ומתן לשלום בלבנון. היא ביקשה לאחד פלגים נוצרים שהופרדו לאחר מלחמת האזרחים בלבנון. במקביל, היא ביקשה להפחית את המתיחות הנוצרית-מוסלמית ולשמר את הקהילות הנוצריות שהלכו והתמעטו באזורים רבים בלבנון ובמקומות אחרים במזרח התיכון.

לקרדינל נסראללה בוטרוס ספיר, ידידו הקרוב של האפיפיור, הייתה השפעה משמעותית בפוליטיקה המקומית בלבנון. יוחנן פאולוס השני נחשב רבות בן ברית פוליטי של לבנון, שכן הוא כינה אותה מדינת המסרים.

== נציגויות דיפלומטיות ==
* הוותיקן מחזיקה בלבנון נונציו אפוסטולי בחריסה.
* לבנון מחזיקה בוותיקן שגרירות ברומא.

== ראו גם==
* יחסי החוץ של הוותיקן

== קישורים חיצוניים ==

* [http://www.catholic-hierarchy.org/diocese/dxxlb.html לבנון (נונציאטורה)]
* [http://www.harissa.info/pope.htm ביקור האפיפיור יוחנן פאולוס השני]
בית הכנסת בית עשרת הדברות

בית הכנסת בבחריין (בערבית: كنيس البحرين) הוא בית כנסת חסר שימוש הממוקם בשדרת סאסאה, המהווה חלק מרובע מסחר ממעמד נמוך בעיר מנאמה, בירת בחריין.

== הקהילה היהודית בבחריין ==
בית הכנסת כבר אינו בשימוש בשל גודלה הקטן של הקהילה היהודית בבחריין. הקהילה היהודית הזעירה בבחריין, המונה כ-35 איש מתוך אוכלוסייה כוללת של 700,000 איש במדינה, מצליחה לעיתים נדירות לגייס מניין הנדרש לתפילה. עם זאת, בחריין היא אחת המדינות הערביות היחידות במפרץ הפרסי שבה קיימת קהילה יהודית או בית כנסת כלשהו. לקהילה גם בית קברות יהודי קטן.

== היסטוריה ==
בסוף המאה ה-19 התיישבו יהודים מעיראק, מאיראן ומהודו בבחריין והקימו שם בית כנסת. לאחר אישור תוכנית החלוקה אשר חזתה חלוקת את ישראל לשתי מדינות - מדינה יהודית ומדינה ערבית, פרצו פרעות מנאמה, שכללו שלושה ימים של מחאות וצעדות בבחריין נגד תוכנית החלוקה מצד תושבי המדינה. ביום השלישי החלו המפגינים להתפרע ובזזו בתים יהודיים ובתי כנסת. בית הכנסת במנאמה הושמד גם הוא על ידי פורעים ערבים זרים. המתחים גרמו להגירה של יהודים רבים לממלכה המאוחדת ולארצות הברית. עבור היהודים שנותרו בבחריין נבנה מחדש בית הכנסת במנאמה.

לאחרונה, מכיוון שבית הכנסת כבר אינו בשימוש, הקהילה היהודית רצתה להשתמש בו למטרות צדקה, אך ממשלת בחריין לא התירה זאת והתעקשה שיישאר כבית כנסת.

== קישורים חיצוניים ==
* [https://web.archive.org/web/20070930215930/http://www.arabicnews.com/ansub/Daily/Day/030625/2003062528.html Bahrain's crown prince, Shaloum discuss the situations of Bahraini Jews], ArabicNews.com

קטגוריה:המזרח התיכון: בתי כנסת
קטגוריה:בחריין: דת
קטגוריה:מנאמה: מבנים
נונאטאק בויד

נונאטאק בויד (באנגלית: Boyd Nunatak) הוא נונאטאק באזור חוף אינגריד כריסטנסן, בארץ הנסיכה אליזבת, שבאנטארקטיקה.

הנונאטאק ממוקם 15 קילומטרים דרומית-מזרחית להר קרולין מיקלסן; מצידו הדרומי של מדף הקרח פאבליקיישנז.

גובהו של הנונאטאק 90 מטרים מעל פני הים.

== היסטוריה ==
=== גילוי ומיפוי הנונאטאק ===

הנונאטאק מופה על ידי קרטוגרפיים נורווגיים בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.

הנונאטאק מופה בשנית על ידי משלחת החקר האנטארקטית הלאומית של אוסטרליה.

=== מקור השם ===

שמו של הנונאטאק ניתן לו על ידי ועדת השמות האנטארקטיים של אוסטרליה.

הנונאטאק נקרא על שמו של ג'יי. ס. בויד (J.S. Boyd), שהיה פיזיקאי בתחנת וילקס, בשנת 1965.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1788 נונאטאק בויד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1741 נונאטאק בויד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1711&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק בויד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1788&fid=antgeo_103 תצלום לוויין של אזור נונאטאק בויד]
* [https://mapcarta.com/25603940 מפת אזור נונאטאק בויד]

== הערות שוליים ==

בויד
בויד
מסגד אחמד אל-פאתח

מסגד אל-פאתח (בערבית: مسجد أحمد الفاتح) הידוע גם בשם המרכז האסלאמי אל-פאתח האסלאמית או המסגד הגדול אל-פאתח, הוא מסגד ברובע אל-ג'ופיר (AlJuffair), בפרברי העיר מנאמה בירת בחריין, סמוך לכביש המהיר אל-פאתח. הוא אחד המסגדים הגדולים בעולם - שטחו 6,500 מ"ר והוא יכול להכיל למעלה מ-7,000 מתפללים בו-זמנית. המסגד הוקם על ידי השייח' עיסא בן סלמאן אאל ח'ליפה בשנת 1987, והוא נקרא על שמו של אחמד בן מוחמד בן ח'ליפה אאל ח'ליפה, השליט הראשון של בחריין. בשנת 2006 הפך המסגד לאתר הספרייה הלאומית של בחריין.

== עיצוב ==
אורכו של המסגד 100 מטר ורחבו 75 מטר. יש בו ארבע כיפות ושני מינרטים. הכיפה המרכזית שנבנתה על גבי המסגד, קוטרה הוא 24 מטר, והיא עשויה מפיברגלס ומשקלה למעלה מ-60 טון. נכון לשנת 2020, כיפת המסגד היא כיפת פיברגלס הגדולה בעולם. רצפת המסגד מרוצפת בשיש שיובא מאיטליה. הנברשת שתלויה מהתקרה יובאה מאוסטריה. דלתות המסגד עשויות מעץ טיק שיובא מהודו.

== תיירות ==
מלבד היותו מקום תפילה, המסגד הוא אחת האטרקציות התיירותיות המובילות בבחריין. הוא פתוח בין 9:00 בבוקר ל-16:00 אחר הצהריים ונערכים בו סיורים באנגלית, צרפתית, פיליפינית, רוסית ושפות רבות אחרות. המסגד סגור למבקרים ותיירים בימי שישי.

== גלריה ==
<gallery widths="130" heights="130">
MainPrayerHallAlFatehMosque-sadoonsphotography.jpg|אולם התפילה המרכזי
Main Prayer Hall.jpg|אולם התפילה המרכזי מלמעלה
Main Al-Fateh Mosque Entrance, Bahrain.jpg|תקרת המסגד
MainEntrance GateAlFatehMosque-sadoonsphotography.jpg|השער הראשי של המסגד
MainPrayerHallFromMehrabofAlFatehMosque.jpg|אולם התפילה המרכזי
Bahrain - The Grand Mosque (4499775733).jpg|פנים המסגד
</gallery>

==קישורים חיצוניים==

קטגוריה:בחריין: דת
קטגוריה:בחריין: מבנים
אחמד אל-פאתח
קטגוריה:מנאמה: מבנים
Tócame

Tócame (באנגלית: Touch Me, ובעברית: גע בי) הוא סינגל שהוקלט על ידי הזמרת-יוצרת הברזילאית אניטה, ביחד עם ארקנגל ודה לה גטו.<ref name=":2"></ref> השיר יצא לאור ב-10 ביולי 2020, על ידי חברת התקליטים וורנר רקורדס כסינגל מתוך האלבום, Girl from Rio.<ref name=":2" />

השיר הגיע למקום התשיעי במצעד השירים הלטיניים הדיגיטליים.<ref></ref>

== רקע ==
השיר נכתב על ידי אניטה, אנדרס טורס, ארקאנג'ל, גטו דה לה, מאוריסיו רנגיפו וראיין טדר והופק על ידי טורס, רנגיפו וטדר.<ref name=":2" /> ב-2 ביוני 2020, הודלפה העטיפה הרשמית של הסינגל, תוך שהדליפו את השם הרשמי שלו.<ref></ref><ref></ref><ref></ref> ב-2 ביולי פרסמה אניטה באופן רשמי את העטיפה של הסינגל ואת תאריך היציאה שלו.<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== הופעה ==
אניטה ביצעה את השיר לראשונה ב-11 ביולי 2020 ב-"Altas Horas".<ref></ref> היא גם ביצעה אותו ב-21 באוגוסט ב-"The Late Late Show with James Corden" עם ג'יימס קורדן.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref></ref>
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אניטה
קטגוריה:שירים בספרדית
קטגוריה:שירים שנכתבו על ידי אניטה
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים בהוצאת וורנר רקורדס
יחסי טוגו–סין

יחסי טוגו–סין מתייחסים ליחסי החוץ בין טוגו לסין. שתי המדינות כוננו יחסים דיפלומטיים ב-19 בספטמבר 1972.<ref></ref>

== קשרים כלכליים ==
שגרירות טוגו בסין

=== מימון פיתוח סיני לטוגו ===
משנת 2000 עד 2011, ישנם כ-40 פרויקטים פיננסיים רשמיים של מימון פיתוח סיני שזוהו בטוגו באמצעות דיווחי מדיה שונים.<ref></ref> פרויקטים אלה נעים בין פרויקטים של שיקום דרכים בשנת 2009,<ref>[http://aiddatachina.org/projects/392 Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection]</ref> להלוואת 60 מיליון אירו לבנק בטוגו בשנת 2011.<ref>[http://aiddatachina.org/projects/19671 Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection]</ref>

== זכויות אדם ==
ביוני 2020 הייתה טוגו אחת מ-53 מדינות שתמכו בחוק הביטחון הלאומי בהונג קונג באו"ם.<ref name=""></ref>

==קישורים חיצוניים==

== הערות שוליים ==
חילופי סטודנטים

תוכנית לחילופי סטודנטים, או תוכנית חילופי תלמידים, היא תוכנית שבה לרוב סטודנטים אקדמיים (לעיתים אף תלמידי בית ספר תיכון) לומדים באוניברסיטה אחרת באמצעות אחת מהתוכניות אליהן קשורה אוניברסיטת האם שלהם. החילוף יכול להתבצע באותה המדינה (בארצות הברית) או בין מדינות שונות. הקורסים הנלמדים נחשבים בזכאות לתואר (או לסוגי תעודת הבגרות בכל מדינה).

החילוף מאפשר הכרת שיטות למידה ומחקר חדשות ומעניק הזדמנות להכרת תרבויות שונות ויצירת קשרים אקדמיים וחברתיים. בנוסף, הוא משפר מיומנויות שליטה בשפה האנגלית או שפות זרות אחרות (בהתאם לשפה המדוברת). למרות השם "חילוף סטודנטים", על הסטודנט המבקש אין הכרח לאתר פרטנר שיחליף את לימודיו בכיוון ההפוך.

בישראל, זכאים לצאת לחילוף סטודנטים החל משנה ב' לתואר ראשון ובכל התארים מעבר לכך. מרבית המוסדות האקדמיים מאפשרים חילוף ובהם: אוניברסיטת תל אביב, האוניברסיטה העברית בירושלים, אוניברסיטת בן-גוריון בנגב המרכז הבינתחומי הרצליה, אוניברסיטת בר-אילן, אוניברסיטת חיפה, הטכניון, מכון ויצמן ובית ברל.

==היסטוריה==
חילופי סטודנטים הפכו לנפוצים אחרי מלחמת העולם השנייה, כדי לעודד את חשיפת המשתתפים בה לתרבויות חדשות ושונות, תוך שיפור שפתם והרחבת אופקיהם החברתיים. פופולריות החילוף גברה גם אחרי סיום המלחמה הקרה.

סטודנט בדרך כלל שוהה במדינה המחליפה לתקופה של 6 עד 12 חודשים, כאשר סטודנטים נשארים בדרך כלל לסמסטר אחד בכל פעם. סטודנטים בינלאומיים הלומדים את כל תארם בארץ היעד (כמו לימודי רפואה באיטליה או צרפת) עשויים לשהות במדינה גם מספר שנים.

מרבית הקורסים, בהתאם להיקפם ודירוג המוסד, עשויים להקנות נקודות זכות בהכרה לזכאות התואר.
==סוגי תוכניות==
תוכניות קצרות טווח כמו לתלמידי בית ספר תיכון בדרך כלל אורכות שבוע עד שלושה חודשים ולא מצריכות מהלומד בהן, הרשמה או השתתפות בפעילויות המוסד. מטרת תוכניות אלו היא חשיפה לתרבויות חדשות, שפות וקהילות מגוונות.

תוכניות ארוכות טווח נעות בין 6 חודשים עד שנה. על הסטודנט בה לקבל אשרת לימודים (או הוצאת אזרחות כפולה, בהתאם למדינה המארחת) לשהות במדינה המארחת. הסטודנט המתארח אמור להתערות בקהילה המקומית, להשתתף בפעילויות המקומיות בה או שוהה בבית משפחה מקומית. עם חזרתם לארץ המקור, על הסטודנטים להציג את הידע שרכשו או להשתמש בו במהלך עבודתם האקדמית או היומיומית.

ישנן תוכניות בינלאומיות רבות ובהן תוכנית ארסמוס של האיחוד האירופי.
הזכאות להשתתפות בתוכנית עשויה להימדד באמצעות השגת רף ציונים גבוה, מעבר מבחן בשפת המקום (או בשפה בינלאומית כאנגלית) וקבלת אישור מהמוסד האקדמי לגבי רף הלימודים במוסד המארח. לרוב נדרש ראיון בפני ועדת ההוראה של המוסד המפנה ובהתאם יכול להידרש גם של המוסד המארח.

בהתאם להשגת חסויות, עלות המגורים והשהות בארץ במהלך הלימודים, עשויה להיות על חשבון המוסד בו הוא לומד או על חשבון הסטודנט המתארח.

==חסרונות==
מלבד היתרונות הצפויים בחשיפה לתרבויות חדשות ואפיקי למידה שונים, עשויים להתגלות קשיי הסתגלות לשהות במדינת היעד.

סטודנט המגיע לארץ זרה עשוי לחוש הלם תרבות או מחלת בית. הסטודנט עשוי להתקשות בחיבור למשפחה או הסביבה המארחת, ונדרש להתחבר למשפחה מאחרת אחרת.

בנוסף, בהתאם למדינה, יכולים להיות קשיים בתחבורה, מציאת עבודה ללא השפה והכישורים המקומיים הנדרשים או כאשר אשרת העבודה אינה מאפשרת זאת.

==קישורים חיצוניים==

* 
* 

==הערות שוליים==

קטגוריה:אקדמיה
קטגוריה:סטודנטים
מערות בקסיאן

מערות באקסיאן (בסינית: 八仙洞) הן מערות ימיות הממוקמות בחוף המזרחי של צ'אנגבין, טייטונג, טאיוואן.

== היסטוריה ==
בעבר המערות שימשו כמקדשים או כמקומות להצבת אפר של גופות ששרפו. פעולות אלו גרמו לזיהום מי המערות. לאחר ההכרזה על חוק שימור מורשת התרבות בטיוואן, הממשל הטיוואני החל במאמצים להחזיר את המערות לקדמותן ולמנוע זיהום עתידי של המערות.

== גאולוגיה ==
למערות בקסיאן מראה ייחודי והן מפורסמות דווקא בזכות חורבות מהתקופה הפלאוליתית הקיימות בקרבתן. המערות היו נמוכות יותר בעבר אך דבר זה השתנה כתוצאה משינוי גובה פני הים באזור חוף זה. 
==קישורים חיצוניים==

קטגוריה:ציטוט עם תסריט בשפה זרה (סינית)
קטגוריה:מערות ימיות
קטגוריה:אסיה: מערות
Me & the Rhythm

Me & the Rhythm (בעברית: אני & הקצב) הוא סינגל שיווקי שהוקלט על ידי הזמרת-יוצרת האמריקאית, סלינה גומז.<ref name=":1"></ref> השיר יצא לאור לכבוד צאת אלבום האולפן השני של גומז Revival, ב-2 באוקטובר 2015, על ידי חברות התקליטים אינטרסקופ רקורדס ופולידור רקורדס.<ref name=":1" />

השיר הגיע למקום השישי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי סלינה גומז, ג'סטין טרנטר, ג'וליה מייקלס, רובין פרדריקסון ומטיאס לרסון והופק על ידי מאטמן & רובין.<ref name=":1" /> לאחר הוצאתו כסינגל שיווקי, "Me & the Rhythm" נכנס למקום ה-57 בקנדה הוט 100,<ref></ref> וה-143 במצעד הסינגלים שבצרפת.<ref></ref> השיר הוא שיר דאנס, דיסקו, R&B וסינת'פופ.<ref></ref><ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-93 מיליון השמעות.<ref></ref>

==וידאו קליפ==
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את האודיו של השיר.<ref name=":0"></ref> נכון לאוקטובר 2020, מונה הצפיות שלו עומד על למעלה מ-48 מיליון צפיות.<ref name=":0" />

== הופעות חיות ==
* גומז ביצעה את השיר במהלך סיבוב ההופעות "Revival Tour".
* ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Same Old Love", "Come & Get It" ו-"Good for You".

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 באוקטובר 2015
|הזרמת מוזיקה • הורדה דיגיטלית
|אינטרסקופ • פולידור
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי סלינה גומז
קטגוריה:שירים שהופקו על ידי מאטמן & רובין
קטגוריה:שירים על ריקודים
קטגוריה:שירי דאנס אמריקאיים
קטגוריה:שירי דיסקו אמריקאיים
קטגוריה:שירי סינת'-פופ אמריקאיים
פול פלקונר פול

פּוֹל פלקוֹנר פּוּל (באנגלית: Paul Falconer Poole; 1807 – 1879) היה צייר ז'אנר אנגלי. אף על פי שהיה אוטודידקט, תחושתו המשובחת לצבע, אהדת שירה וכוחו הדרמטי הביאו את פול למעמד גבוה בקרב אמנים בריטים.<ref></ref>

== ביוגרפיה ==
פּוֹל פלקוֹנר פּוּל נולד ב־28 בדצמבר 1807<ref></ref> בבריסטול, אנגליה, בנו הרביעי של ג'יימס פּוּל, סוחר פחם מבריסטול.

פּוּל הציג את עבודתו הראשונה באקדמיה המלכותית לאמנויות בגיל עשרים וחמש, הנושא היה "הבאר", סצנה בנאפולי.<ref></ref> עברו שבע שנים עד שהציג בפעם הבאה את הציור "הפרידה" בשנת 1837, ואחריו הציג את "עזיבת המהגר",<ref></ref> ואת "הרמן ודורותיאה". בשנת 1843, מעמדו הובטח על ידי הציור "סלומון איגל", ועל ידי הצלחתו בתערוכת הקריקטורות, בה קיבל פרס של 300 לירות שטרלינג.

לאחר הצגת התמונה "כניעת בית סיון", הוא נבחר לעמית של האקדמיה המלכותית בשנת 1846, והפך לאקדמאי מלא בשנת 1861. בשנות ה-50 של המאה ה-19 התגורר בקמדן רוד ליד קמדן טאון.

פּוּל היה חבר קרוב של אמן הנוף תומאס דנבי (1818–1886 לערך), איתו חלק בית בהמפסטד, לונדון במשך זמן מה.

פּוּל נפטר ב־22 בספטמבר 1879.<ref>Chisholm, Hugh, ed. (1911). "Poole, Paul Falconer". Encyclopædia Britannica (11th ed.). Cambridge University Press.</ref>

== סגנון ==
ניתן לסווג את נושאי עבודותיו של פול כאידיליסטים או דרמטיים. הציור "יום במאי" שלו (1852) הוא דוגמה אופיינית ליצירותיו האידיליסטיות. ציורים משני הסגנונות, נראו באוסף הקטן של עבודותיו שהוצגו בבית ברלינגטון בתערוכת החורף של 1883–1884. בין תמונותיו הדרמטיות המוקדמות היה "סולומון איגל המצווה לעם לחזור בתשובה במהלך המגפה של 1665," שצויר בשנת 1843.

לסוג זה של נושאים שייך גם "רוברט, דוכס נורמנדי וארלטה" (1848). דוגמאות נוספות לסגנונו הבוגר בכיוון זה ניתן למצוא ב"בן האובד", שצויר בשנת 1869. ציורים בסגנון שקט יותר הם "שירת הטרובדור" (צויר בשנת 1854) והגותים באיטליה (1851), האחרון הוא יצירה היסטורית חשובה.

בציורים הפסטוראליים הוא מייצג אוירה רכה ונינוחה, כמו ב"נתיב ההרים" (1853), "מלקטי גרגרי המים" (1870). אבל יש כשהוא פונה אל ציורים בסגנון מפואר ונשגב ועבודתו נועזת ונמרצת. דוגמאות יפות לסגנון זה ניתן לראות ב"חזון יחזקאל" מהגלריה הלאומית, "בדידות" (1876), "הכניסה למערת ממון" (1875), "מערת הדרקון" (1877), ואולי הדוגמה הטובה ביותר היא "נתיב האריה" (1873), עם ייצוג ייחודי של צורת הרים והעננים.

== גלריה ==
<gallery mode="packed" heights="160">
File:Paul Falconer Poole (1807-1879) - Sketch for 'Vision of Ezekiel' - N02314 - National Gallery.jpg | סקיצה לחזון יחזקאל

File:Paul Falconer Poole (1807-1879) - Sketch, (^Ophelia) - N05761 - National Gallery.jpg | סקיצה לאופליה (?)

File:A Scene from the Tempest 1856.jpg | סצנה מהסופה

File:The Homeless by Paul Falconer Poole.png | חסרת בית
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1807
קטגוריה:בריטים שנפטרו ב-1879
Hands (שיר, 2016)

Hands (בעברית: ידיים) הוא שיר צדקה שהוקלט על ידי אמנים שונים כמחווה לקורבנות הירי במועדון הלילה באורלנדו.<ref name=":0"></ref> השיר יצא לאור ב-6 ביולי 2016, על ידי חברות התקליטים אינטרסקופ רקורדס ו-GLAAD, כסינגל שלא מתוך אלבום.<ref name=":0" /> הוא נכתב על ידי ג'סטין טרנטר, ג'וליה מייקלס ובלאדפופ והופק על ידי בלאדפופ ומארק רונסון.<ref name=":0" /> כל ההכנסות של השיר הוענקו למשפחות שנפגעו במהלך הירי ועזרו לכסות עלויות רפואיות ומאמצי ייעוץ. השיר נכתב יום לאחר שהירי ההמוני התרחש.

כ-27 אמנים סייעו בהפקת "Hands", שהיה להורדה דיגיטלית ב-6 ביולי 2016.<ref></ref> אינטרסקופ רקורדס טיפלה בהפצה של השיר ואפשרה לאמנים להשתמש באולפנים שלה, על מנת לספק לאמנים תנאי נוחת שיאפשרו להם להקליט את השיר. בנוסף, GLAAD גם עזר ביצירת, הקלטת והפצת הסינגל. ההכנסות מהשיר נתרמו.

== רקע וכתיבה ==
את "Hands" הגה טרנטר יממה לאחר שהירי במועדון הלילה באורלנדו התרחש. בראיון שנערך עם בילבורד, אמר טרנטר כי "לכל מוזיקאי\ת הוקצה [...] הבית המתאים עבורו". בסופו של דבר למעלה מ-25 אמנים סייעו בהפקת "Hands", אשר הופץ בפורמט של הורדה דיגיטלית ב-6 ביולי 2016. אינטרסקופ רקורדס טיפלה בכל ענייני הניהול, בסיוע GLAAD.<ref></ref><ref></ref>

== בהשתתפות ==

== ביקורת ==
צאתו של השיר עוררה הד תקשורתי רחב. להלן חלק מהמגזינים והאתרים שסקרו אותו:
* אנטרטיינמנט ויקלי<ref></ref>
* בילבורד
* הניו יורק טיימס<ref></ref>
* טיים<ref></ref>
* ניו יורק<ref></ref>
* The Daily Beast<ref></ref>
* Sounds Like Nashville<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!הערות
|-
!עולם
|6 ביולי 2016
|הזרמת מוזיקה • הורדה דיגיטלית
|אינטרסקופ • GLAAD
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי בריטני ספירס
קטגוריה:שירי סלינה גומז
קטגוריה:שירי מארק רונסון
קטגוריה:שירי ג'ניפר לופז
קטגוריה:שירי ג'ייסון דירולו
קטגוריה:שירי מייגן טריינור
קטגוריה:שירי פינק
קטגוריה:שירי הלסי
קטגוריה:שירי טרוי סיון
קטגוריה:שירי אדם למברט
קטגוריה:שירי פרינס רויס
קטגוריה:שירים מרובי אמנים
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי בלאדפופ
קטגוריה:שירים שהופקו על ידי מארק רונסון
קטגוריה:שירי להט"ב
קטגוריה:שירי צדקה
קטגוריה:בלדות פופ
קטגוריה:פיגוע הירי במועדון הלהט"ב באורלנדו
קטגוריה:סינגלים בהוצאת אינטרסקופ רקורדס
אשתו של שומר גן החיות

אשתו של שומר גן החיות (באנגלית: The Zookeeper's Wife) הוא סרט דרמה ביוגרפי צ'כי-בריטי-אמריקאי, בבימוי ניקי קארו, המבוסס על ספר מאת דיאן אקרמן באותו שם . הסרט מתאר את סיפורם האמיתי של יאן ואנטונינה ז'בינסקי, שהסתירו יהודים בגן החיות בוורשה בניהולם במהלך הכיבוש הנאצי בפולין. בסרט משחקים בתפקידים הראשיים ג'סיקה צ'סטיין ויוהאן הלדנברג.

הסרט הוקרן בבכורה עולמית ב-8 במרץ 2017 בוורשה שבפולין, מקום הסיפור, ואחריו הוקרן בבכורה בארצות הברית בפסטיבל Cinequest בסן חוזה, קליפורניה, ב-12 במרץ 2017. הסרט שוחרר לצפייה בארצות הברית ב-31 במרץ 2017, על ידי Focus Features, ועל ידי סרטי יוניברסל בבריטניה ב-21 באפריל 2017. הוא זכה לביקורות מעורבות מצד מבקרים, אך הסרט הכניס 26 מיליון דולר ברחבי העולם.<ref></ref><ref></ref><ref></ref>

== עלילה ==
ד"ר יאן ז'בינסקי (יוהאן הלדנברג) הוא מנהל גן החיות של ורשה, אחד הגדולים באירופה של שנות השלושים. הוא מנהל את גן החיות בעזרת רעייתו אנטונינה (ג'סיקה צ'סטיין).

ב-1 בספטמבר 1939 מתחילה ההפצצה האווירית על ורשה והפלישה לפולין. אנטונינה ובנה ריצ'רד (טימותי רדפורד ואחר כך, ואל מאלוקו) בקושי שורדים. כאשר ההתנגדות הפולנית קורסת, ד"ר לוץ הק (דניאל בריהל), ראש גן החיות של ברלין והזואולוג הראשי של אדולף היטלר ויריבו המקצועי של יאן, מבקר בגן החיות בזמן שיאן נעדר. הוא מציע לאכלס את בעלי החיים היקרים עד לאחר המלחמה, ובהמשך חוזר עם חיילים נאצים כדי לירות בשאר. הוא מפתח עניין רומנטי באנטונינה.

יהודי ורשה נאלצים להיכנס לגטו ורשה. חבריהם היהודים של הזוג ז'בינסקי, מאוריסי פרנקל (עדו גולדברג) ובת זוגו מגדה גרוס (אפרת דור), מחפשים מקום בטוח לאוסף החרקים של חבר. אנטונינה מציעה מקלט למגדה. בידיעה שהם יכולים להוציאה להורג בגין עזרה ליהודים, יאן ואנטונינה מחליטים להשתמש בגן החיות כדי להציל יהודים נוספים.

== שחקנים ראשיים==
* ג'סיקה צ'סטיין - אנטונינה ז'בינסקה
* יוהאן הלדנברג - יאן ז'בינסקי
* דניאל בריהל - לוץ הק
* מייקל מקהלטון - ירזיק
* עדו גולדברג - מוריס פרנקל
* אפרת דור - מגדה
* שירה האס - אורסולה
* ואל מלוקו - רי'צרד ז'בינסקי
* טימותי רדפורד - ר'יצרד ז'בינסקי הצעיר

== הקשר היסטורי ==
גן החיות של ורשה בתמונה בשנת 1938, שנה לפני פרוץ [[מלחמת העולם השנייה.]]
יאן ז'בינסקי, מנהל ומפקח גן החיות של ורשה]]
הווילה בגן החיות בוורשה בה הוחבאו יהודים
שלט המצביע על מיקום מנהרת המילוט מהווילה של שומר גן החיות.
הסרט "אשתו של השומר החיות" מבוסס על ספרה של דיאן אקרמן באותו השם, שהתבסס רבות על יומניה של אנטונינה ז'בינסקה, שפורסמו בפולין בשם Ludzie i zwierzęta (בתרגום: "אנשים ובעלי חיים") (1968). בהיבטים מרכזיים בהקשר ההיסטורי, התסריט עוקב מקרוב אחר סיפורם של אנטונינה ובעלה יאן. שניהם ניהלו את גן החיות של ורשה. אנטונינה עזרה לבעלה שהיה מנהל גן החיות. בעלי חיים היו חלק מחיי משפחתם, וההרס שנבע מהמתקפה על ורשה ושיקום גן החיות שלאחר מכן מתועד היטב. מתוארות פעולותיו של לוץ הק והניסויים שלו בבעלי החיים, אם כי היחסים האינטימיים של הגיבורה, אנטונינה והאנטגוניסט, הנם מוגזמים. עם זאת, התנגדות לכיבוש הנאצי ובסופו של דבר הצלתם של למעלה מ-300 יהודים מגטו ורשה תוארו במדויק.<ref name="History"></ref>

==קישורים חיצוניים==
* 

== הערות שוליים ==

קטגוריה:הצלה בשואה
קטגוריה:סרטים על השואה
קטגוריה:סרטים על גני חיות
קטגוריה:סרטים על בעלי חיים
קטגוריה:סרטים בריטיים
קטגוריה:סרטים אמריקאיים
קטגוריה:סרטי 2017
קטגוריה:סרטים באנגלית
קטגוריה:זיכרון שואת יהודי פולין
גנון קמפבל

גנון קמפבל (שם מדעי: Cercopithecus campbelli) הוא מין של קוף מסוג גנון החי ביערות גשם במערב אפריקה. הקוף קרוי על שם החייל והפרופסור הבריטי הנרי דונדס קמפבל (Henry Dundas Campbell). חלק מהחוקרים רואים במין זה תת-מין של גנון לאווי (Cercopithecus lowei).

הגנון חי בטבע ביערות גשם טרופיים, יערות שפלה, אדמות פוריות, שדות חקלאיים וגם בחופי מנגרובים. הוא מצוי במדינות הבאות: חוף השנהב, גמביה, גאנה, גינאה, גינאה ביסאו, ליבריה, סנגל וסיירה לאון וגם באיי ביז'אגוש שבגינאה ביסאו.

אורכו של הגנון 35 עד 55 סנטימטרים ומשקלו עד 6 קילוגרם. הוא בעל זנב ארוך המשמש לו לאיזון והוא מצוי רוב זמנו בין ענפי היער. קוף זה חברותי וטריטוריאלי החי בקבוצות של שמונה עד שלושה עשר פרטים לרוב שבראשם עומד זכר אלפא שליט. קבוצת הקופים מתקשרת בצורה קרובה והיא בעלת זיקה למיני קופים אחרים מהסוג גנון או קופי קולובוס. יחדיו הם סורקים את היער בחיפוש מזון אך כשאחד הקופים משמיע קריאת אזהרה מפני טורפים - לרוב עופות דורסים כמו עיט כתר או נמרים הם נמלטים יחדיו אל הענפים.

הגנון הוא אוכל פירות בעיקרו אך יגוון גם בעלים, זרעים, זחלי חרקים ובעלי חוליות כמו דו-חיים או לטאות שהוא מוצא בין העלים.

==קישורים חיצוניים==

==הערות שוליים==

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ורג' רוברט וטרהאוס
קטגוריה:גנונים
קטגוריה:גמביה: יונקים
קטגוריה:יונקים ביערות הגשם האפריקאים
פורטה מקדוניה

פורטה מקדוניה או שער מקדוניה (במקדונית: Порта Македонија) הוא שער ניצחון בסקופיה, מקדוניה הצפונית שמשמש גם כאנדרטה. האנדרטה הוקמה במסגרת הפרויקט סקופיה 2014. האנדרטה הייתה אמורה להיפתח רשמית ב-8 בספטמבר 2011, אך בשל חגיגות יום העצמאות ה-20, האנדרטה נפתחה רשמית ב-6 בינואר 2012.

גובה האנדרטה הוא 21 מ'. על האנדרטה, ישנם 193 תבליטים המייצגים אירועים וציוני דרך שונים מההיסטוריה של מקדוניה הצפונית ותרבותה, ובתוכה חלל גלריה בשני מפלסים וחנות מזכרות. בפורטה מקדוניה יש נקודת צפייה עם שלוש משקפות, ויש שתי מעליות ושתי מדרגות.<ref></ref>

אדריכלית האנדרטה היא ולנטינה סטפנובסקה, והוקמה על ידי חברת הבנייה "גרניט" על פי פרויקט של "ניימאר הנדסה" בעלות כוללת של כ-4.4 מיליון אירו.<ref></ref>

== גלריה ==
<gallery align="center">
קובץ:Porta 1.jpg|נוף לשער בחורף
קובץ:Old Porta Makedonija Skopje.jpg|"פורטה מקדוניה", נבנה בתקופה העות'מאנית לכבוד ביקורו של הסולטאן מסקופיה. הוא היה ממוקם בתחנת הרכבת הישנה.
קובץ:Trijumfalna vrata, Skoplje06706.JPG|פרטי הקישוטים
</gallery>

== קישורים חיצוניים ==

* [http://www.build.mk/?p=11623 מאמר על פורטה מקדוניה והגלריה], build.mk

== הערות שוליים ==

קטגוריה:שערים
קטגוריה:שערי ניצחון
קטגוריה:סקופיה: מבנים
קטגוריה:אירופה: אנדרטאות
האויב שבפנים (סדרת טלוויזיה)

האויב שבפנים (באנגלית: Resident Evil) היא סדרת טלוויזיה מסוגת אימה המבוססת על סדרת משחקי וידאו באותו השם שפותחה על ידי חברת "קאפקום". הסדרה נוצרה על ידי המפיק אנדרו דאב, שמשמש כמפיק בפועל של הסדרה, לצדו של הבמאי ברונוון יוז שעתיד לביים את שני הפרקים הראשונים. הסדרה מופקת על ידי חברת ההפקות "Constantin Films", שהפיקה בעבר את סדרת סרטי "האויב שבפנים", ומופצת על ידי שירות הזרמת המדיה "נטפליקס". באוגוסט 2022 הסדרה בוטלה אחרי עונה אחת.

==תקציר העלילה==
עלילת הסדרה נפרשת על פני שני צירי זמן. ציר הזמן הראשון מתרחש ב-2022 עוקב אחר האחיות ג'ייד ובילי וסקר, שעוברות לעיירה ניו ראקון ("ראקון החדשה"). ככל שהזמן בו הן שוהות בעיירה המסתורית חולף, שתי האחיות מבינות שאביהן מסתיר סודות אפלים העלולים להרוס את העולם. ציר הזמן השני מתרחש ב-2036, שם נותרו פחות מ-15 מיליון בני אדם המתגוררים בכדור הארץ, לאחר שלמעלה מ-6 מיליארד מתושבי העולם ובעלי חיים ננגעו בנגיף ה-T והפכו למפלצות דמויות-זומבים. ציר הזמן השני עוקב אחר ג'ייד, כעת בת 28, שנאבקת לשרוד בעולם המתפורר בזמן שהסודות מעברה רודפים אותה.

==הפקה==
===פיתוח===
בינואר 2019, הוכרז כי נטפליקס עובדת על פיתוח סדרה המבוססת על סדרת משחקי הווידאו "Resident Evil". באוגוסט 2020, נחשף כי עונתה הראשונה של הסדרה תכלול 8 פרקים בני שעה. עוד נחשף כי אנדרו דאב יכתוב את התסריטים עבור הסדרה, ובנוסף לכך ישמש כמפיק בפועל. הבמאי ברונוון יוז עתיד לביים את שני הפרקים הראשונים.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות אימה אמריקאיות
קטגוריה:סדרות פעולה אמריקאיות
קטגוריה:סדרות טלוויזיה שמבוססות על משחקי וידאו
קטגוריה:נטפליקס: תוכניות וסדרות
קטגוריה:סדרות דרמת אימה
קטגוריה:Resident Evil
גמילה מסמים

גמילה מסמים היא תהליך השתחררות מתלות בנטילת סמים פסיכואקטיביים או תרופות ממכרות.

תהליך הגמילה נעשה באמצעות הפסקה מוחלטת של נטילת החומר הממכר, או ירידה הדרגתית בשימושו עד למצב בו הגוף אינו תלוי בו יותר.

==דרכי טיפול וגמילה==

משרד הבריאות אחראי על שתי דרכי טיפול במתמכרים לסמים קשים, הטיפול מתמקד במישור הפיזי.
*גמילה פיזית, ניתן למתמכרים במסגרת אשפוזיות לגמילה פיזית. האשפוזיות מיועדות לגמילה הפיזית של המתמכרים לסמים קשים. האשפוזיות מיועדת לתת מענה לצרכים של מתמכרים אשר מעוניינים לעבור גמילה פיזית מהסם. הגמילה הפיזית היא השלב הראשון של תהליך הגמילה.
*<ref></ref>מרכזים אמבולטוריים לטיפול תרופתי ממושך. מתמכרים מקבלים טיפול במסגרת מרכזי חלוקת טיפול תרופתי.

כשהמתמכר פונה לעזרה, בשלב הראשון יש לוודא כי הוא מכיר בבעיית ההתמכרות כמחלה. יש לבצע פגישת היכרות ראשונית על מנת לבנות תוכנית טיפול אישית. כמו כן, יש לתת משקל לאישיות המתמכר ולאנשים בסביבתו הקרובה. אחד הטיפולים היעילים ביותר הוא טיפול משולב<ref></ref><ref></ref>.המטרה היא לעזור למתמכרים להיגמל ולגרום לכך שלא יחזרו להשתמש בסם לטווח הארוך. ההתערבות הטיפולית נעשית ברמה האישית, קבוצתית ומערכתית.
טיפול קבוצתי נחשב כשיטה יעילה לטיפול במתמכרים. כאשר מטופל נמצא בקבוצה, הוא מפסיק להתמקד בעצמו ובבעייתו.

===קהילות גמילה===
קהילות גמילה מטפלות בהתמכרויות לסמים, אלכוהול, והתמכרויות אחרות. הקהילות מציעות שיטות טיפול שונות ואף התאמה לפי מגזר ודתיות.

דוגמה לתוכנית לגמילה בתוך הקהילה היא תוכנית שנים עשר הצעדים. תוכנית זו מתאפשרת לאחר שהנגמל עבר גמילה פיזית ראשונית ומתבצע במסגרת הקהילה. התוכנית פותחה על ידי אנשים שהתמכרו לאלכוהול ונזקקו לעזרה עצמית כדי להיגמל. בזמן שהמתמכר עובר טיפול גמילה בשיטה זו הוא מנהל שיחות מוטיבציה פרטניות עם מטפלים, עובר טיפול תרופתי וכן משתתף בקבוצות תמיכה אנונימיות. שיטה זו מתאימה לאנשים אשר ברוב הזמן מנהלים חיים נורמטיביים או כאלה שלא יכולים להרשות לעצמם להסתגר במכוני הגמילה. (מצפן ייעוץ וטיפול, 2014)

==תסמיני גמילה==
לאחר שהגוף פיתח מנגנוני פיצוי היוצרים מצב של סבילות עבור חומר מסוים, היעדרו של החומר מפסיק את השפעתו בעוד שמנגנוני הפיצוי ממשיכים לפעול לבדם.
מפני שבמצב זה מנגנוני ההומיאוסטזיס פועלים ללא התנגדות ומורגשים ביתר שאת, הפסקה מוחלטת של נטילת החומרים הממכרים עלולה לגרור אחריה תסמינים של היפוך השפעה.

תסמיני הגמילה עשויים להיות גופניים או נפשיים ובדרך כלל גופניים ונפשיים גם יחד. משך זמן הגמילה יכול להימשך בין מספר ימים ועד מעבר לשנה, תלוי בסוג הסם ובמנגנוני הפעילות שלו.

==תסמונת נסיגה==
תסמונת נסיגה היא שם כללי לאוסף תסמינים המתלווים להפסקת הצריכה או הפחתת המינון של סמים פסיכואקטיביים או תרופות מסוגים שונים, לאחר תקופה שבה נצרכו באופן סדיר. תסמונת נסיגה מופיעה לאחר שהגוף פיתח סבילות לאותו חומר ונוצרה תלות גופנית.

==הערות שוליים==

סמים
קטגוריה:התמכרות
טמרין גב-אוכף

טמרין גב-אוכף (שם מדעי: Leontocebus) הוא סוג של פרימטים ממשפחת המרמוסטיים החיים ביערות אמריקה הדרומית. בעבר סיווגו את מיני הסוג כשייכים לסוג טמרין, אך הם הופרדו, תוך שמינים נוספים פוצלו.

בסוג זה ישנם 10 מינים קטני ממדים החיים בינות ענפי היערות, לרוב באזורים נמוכים יותר משל הטמרינים האמיתיים. הם ניזונים מחרקים וממזונות שהם מוצאים בין העלים והברומליים ביער. גפיהם ארוכות ודקות יחסית והם בעלי פרווה שחורה ולעיתים מעט כתומה בחלקה.

מינים אלה חברתיים מאוד ועקב טורפיהם הרבים מקימים "קואליציות" הפולטות קריאת אזעקה משותפת כשהם רואים איום מתקרב.

חלק ממינים אלה מצויים בטבע בסכנת הכחדה.

==מינים==
* Leontocebus cruzlimai
* טמרין חום-ראש (Leontocebus fuscicollis)
* Leontocebus fuscus
* Leontocebus illigeri
* Leontocebus lagonotus
* Leontocebus leucogenys
* טמרין שחור-אדרת (Leontocebus nigricollis)
* Leontocebus nigrifrons
* טמרין זהוב-אדרת (Leontocebus tripartitus)
* Leontocebus weddelli

==קישורים חיצוניים==

קטגוריה:בעלי חיים שתוארו ב-1840
קטגוריה:טקסונים שתוארו בידי יוהאן אנדראס וגנר
קטגוריה:מרמוסטיים
רב המנונא סבא (אמורא)

רב המנונא סבא (רב המנונא הזקן) היה אמורא בבלי בן הדור השני.

==חייו==
את תורתו קיבל מרבו, שהיה האמורא רב, אך הוא קיבל גם מרב אדא בר אהבה, ורב יצחק בר אשיאן.

מסופר שפעם אחת ישבו תלמידי רב ועמם רב חנניא בר שלמיא בסעודה בערב שבת, והם ביקשו מרב המנונא סבא שיגיד להם האם כבר נכנסה השבת, כדי שהם ידעו האם לעקור את השולחן ולקבוע את סעודתם כסעודת שבת. רב המנונא אמר להם שהם אינם צריכים לעשות זאת, משום שרב אמר שהשבת חשובה להיכנס מעצמה, ומספיק לפרוס את המפה ולקדש.

תלמידיו היו רב שמואל בר חתאי ורבה בר שילא.

==בלבול בזיהוי==
היוחסין כתב שרב המנונא סבא הוא רב המנונא שארונו הועלה לארץ ישראל יחד עם רבה בר רב הונא, אך לרוב מקובל לפצל ביניהם ולומר שאותו רב המנונא הוא רב המנונא תלמידו של רב יהודה.

==קברו על פי המסורת==
מקובל לזהות את קברו של רב המנונא סבא בהר מירון, בסמוך לנחל מגידו.

ר' יוסף סופר מצפת, מזהה את מקום קבורתו של רב המנונא סבא בבית הקברות היהודי העתיק בצפת, על יד מקווה האר"י, אך אין לדעת האם מדובר על האמורא רב המנונא סבא, או על רב המנונא סבא המוזכר בספר הזוהר כתנא בשם זה.

==קישורים חיצוניים==
* 
* הרב אברהם זכות, "", ספר יוחסין, מאמר שני, אות הה"א, ה'רס"ד באתר ויקיטקסט

==הערות שוליים==

קטגוריה:הדור השני לאמוראי בבל
קטגוריה:אישים הקבורים בהר מירון
קטגוריה:תלמידי רב
קרול קרמרה

קרול קרמרה (באנגלית: Carole Karemera; נולדה ב-1975) היא שחקנית, רקדנית, נגנית סקסופון, ומחזאית רואנדית שנולדה בבלגיה.

==ביוגרפיה==
קרמרה נולדה בבריסל, בירת בלגיה, בשנת 1975 לזוג שהוגלו מרואנדה. כילדה, היא הצטיינה במתמטיקה וחלמה לפתוח מאפייה. היא למדה בקונסרבטוריון הלאומי לתיאטרון ומחול שבבריסל. היא גם רקדה עם קבוצת Ultima Vez Vandekeybus. אביה היה עיתונאי, וחזר לבלגיה רק ב-1994 כתוצאה מרצח העם ברואנדה. קרמרה גילתה את רואנדה לראשונה ב-1996, כאשר נסעה במדינה על אופנוע.

==קריירה==
לפני התחלת הקריירה שלה בקולנוע, קרמרה הופיעה בכמה מחזות, כגון נשות טרויה של אוריפידס, The Ghost Woman של קיי אדשד, ו-Anathema. בין השנים 2000 עד 2004, היא כיכבה בסדרה Rwanda 94, שדוד שלה, ג'ין-מרי מויאנגו, כתב את הפסקול שלה.

בשנת 2005, קרמרה כיכה בסרט לפעמים באפריל, של ראול פק, בנושא רצח העם ברואנדה. באותה שנה היא החליטה להשתקע בקיגאלי. עם המעבר לרואנדה, היא נהייתה מעורבת עם פרויקטים תרבותיים, הכוללים העלאת מחזות אינטראקטיביים ברחובות ערי רואנדה, כדי ליצור היסטוריה משותפת. יחד עם סיסיליה קנקונדה, היא הקימה "קתדרלת קול" הבנויה מהקלטות של אנשים המספרים על זיכרונותיהם מרואנדה לפני 1994. בשנת 2006, בעזרת עוד שבע נשים, קרמרה ייסדה את מרכז אישיו לאומנות בקיגאלי כדי לתמוך בתרבות בעיר בירה, בה לא היה תיאטרון עד זמן זה.

בשנת 2007, קרמרה כיכבה בסרט Juju Factory בתפקיד ביאטריס. על תפקיד זה היא זכתה בפסטיבל הסרטים של אפריקה שבאיטליה בקטגוריית השחקנית הטובה ביותר. היא כתבה את המחזה Chez l’habitant, המספר על חוויותיהן של נשים בבריסל, קיגאלי, וסבראן. בשנת 2016, היא כיכבה במחזה Battlefield של פיטר ברוק, המבוסס על המהאבהארטה.<ref></ref> בשנת 2018, הוענק לה פרס ב-Les Journées théâtrales de Carthage, המוקיר את עבודתה ותרומתה לתיאטרון ברואנדה.

==פילמוגרפיה==
* לפעמים באפריל (2005)
* Sounds of Sand (2006)
* Juju Factory (2007)
* Black (2008)

==פרסים==
2007 – זכייה בפסטיבל הסרטים של אפריקה שבאיטליה בקטגוריית השחקנית הטובה ביותר.

== קישורים חיצוניים ==

== הערות שוליים ==

קטגוריה:נשים רואנדיות
קטגוריה:שחקניות
קטגוריה:ילידות 1975
יחסי גיאנה–צ'ילה

יחסי גיאנה–צ'ילה הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של צ'ילה.

== היסטוריה ==
נשיאת צ'ילה מישל בצ'לט עם נשיא גיאנה, דייוויד גריינג'ר, בפלאסיו דה לה מונדה באוקטובר 2016.
שגרירות צ'ילה בג'ורג'טאון.
צ'ילה וגיאנה כוננו יחסים דיפלומטיים ב-22 ביולי 1971. בשנת 1994 שתי המדינות חתמו על הסכם בסיסי לשיתוף פעולה טכני ומדעי, שנכנס לתוקף שלוש שנים לאחר מכן.

באוגוסט 2015 מינתה צ'ילה את קלאודיו רוחאס רצ'ל לשגרירה בגיאנה, ובשנה שלאחר מכן חנכה הנשיאה מישל בצ'לט את הנציגות הדיפלומטית בג'ורג'טאון. צ'ילה רואה בגיאנה את אחת השותפות העיקריות שלה באזור הקריבי דובר האנגלית, ואילו גיאנה הביעה עניין לחלוק את הניסיון הכלכלי הצ'יליאני ואת תהליך פתיחתה לעולם.

== ביקורים רשמיים ==
ביולי 2016 קיימה נשיאת צ'ילה מישל בצ'לט ביקור ממלכתי בגיאנה, שם השתתפה בכנס XXXVII של ראשי מדינות וממשלות הקהילייה הקריבית וחנכה את שגרירות ארצה בג'ורג'טאון.

באוקטובר 2016 ערך נשיא גיאנה דייוויד גריינג'ר ביקור ממלכתי בצ'ילה, והתקבל על ידי הנשיאה מישל בצ'לט בפלאסיו דה לה מונדה, בהזדמנות זו חתמו על הסכם לפטור אשרות בדרכונים רגילים והסכם התחבורה האווירית, ושיחות נערכו כדי ליזום יוזמות שיתופיות בענייני מסחר, טלקומוניקציה, גאולוגיה, כרייה וסביבה.

== נציגויות דיפלומטיות ==
* גיאנה אינה מיוצגת בצ'ילה לא בדרג השגרירות ולא בדרג הקונסוליה.
* צ'ילה מחזיקה בגיאנה שגרירות בג'ורג'טאון.

==קישורים חיצוניים==

== הערות שוליים ==
אירוויזיון לרוקדים צעירים 1989

האירוויזיון לרוקדים צעירים 1989 הוא התחרות הרביעית של האירוויזיון לרוקדים צעירים. את התחרות אירחה צרפת בפאלה דה קונגרה והתקיימה ב-28 ביוני 1989.<ref name="Show2"></ref>

== פורמט ==
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

== השופטים ==
המנצח נבחר לאחר הצבעת השופטים. השופטים שהצביעו הם:<ref name="Show2" />
* – רולאן פטיט (ראש חבר השופטים)
* – פרנק אנדרסן
* – פאולו בורטולוצי
* – אוסקר ערייז
* – איגור אייזנר
* - ג'ון נומייר
* - יקטרינה מקסימובה
* - היינץ' ספוירלי
* - ולדימיר וסילייב

== מדינות משתתפות ==
17 מדינות השתתפו בתחרות. להלן המדינות שלא העפילו לגמר:<ref name="Show2" />
{| class="wikitable sortable"
!מדינה
!אמן
|-
|
|דנילו מזוטה
|-
|
|הלן אוקיף
|-
|
|שריס ברטון
|-
|
|דינו בקסה
|-
|
|אנה לקרדה
|-
|
|הילדה אולסן
|-
|
|יורגן וגנר
|}

=== גמר ===
אל הגמר העפילו 10 מדינות:
{| class="wikitable sortable"
!פרס
! מדינה
! שֵׁם
|- style="font-weight:bold; background:gold;"
| פרס ריקוד עכשווי
|
| אגנס לטסטו
|- style="font-weight:bold; background:gold;"
| פרס בלט קלאסי
|
| טסויה קומקאווה
|-
| פרס מיוחד של חבר השופטים (קלאסי)
|
| כריסטינה מקדרמוט
|-
| פרס מיוחד של חבר השופטים (עכשווי)
|
| מריה גימנז ואיגור יברה
|-
| -
|
| ג'רלדין בוסארט
|-
| -
|
| רייצ'ל הסטר ומרטין וודל
|-
| -
|
| פטרי טויבנן
|-
| -
|
| גבי בארס וליאון פרונק
|-
| -
|
| מארי לינדקוויסט
|-
| -
|
| פטריק בקר
|}

== ראו גם ==
* אירוויזיון 1989

== קישורים חיצוניים ==
* 

== הערות שוליים ==

1989
קטגוריה:1989 בצרפת
קטגוריה:פריז: תרבות
פאלה דה קונגרה דה פארי

פאלה דה קונגרה דה פארי (בצרפתית: Palais des congrès de Paris; בעברית: מרכז הכנסים בפריז) הוא אולם קונצרטים, מרכז כנסים וקניון בפורט מאיו ברובע השבעה עשר של פריז, צרפת. המקום נבנה בין היתר על ידי האדריכל הצרפתי גיום ז'ילה , ונחנך בשנת 1974.

בקרבת מקום נמצאים יער בולון והשכונה העשירה ניי-סיר-סן. תחנות הרכבת התחתית וה-RER הקרובות ביותר הן פורט מאיו וניי–פורט מאיו, וניתן להגיע אליהן דרך המפלסים התחתונים של הבניין.

== מקומות התכנסות ==
מקומות ההתכנסות העיקריים הם:
* גראן אמפיתאטר: 3,723 מושבים
* אמפיתאטר בורדו: 650 מושבים
* אמפיתאטר בלו: 826 מושבים
* אמפיתאטר הוואנה (havane): 373 מושבים
* 2 אולפני טלוויזיה

== אירועי עבר ==
* חלוקת פרס סזאר: 1976, 1981, 1986, 1987, 1988, 1992, 1995
* אירוויזיון 1978
* אירוויזיון לרוקדים צעירים 1989
* הצגת הטור דה פראנס
* הגרלת בתי הגמר של יורו 2016

== קישורים חיצוניים ==

* 

קטגוריה:פריז: מבנים
קטגוריה:הרובע השבעה-עשר של פריז
קטגוריה:מרכזי תערוכות, ירידים וכנסים
קטגוריה:צרפת: אולמות קונצרטים
קטגוריה:הוקמו ב-1974
קטגוריה:1974 בצרפת
יחסי ניו זילנד – תאילנד

שגרירות תאילנד בניו זילנד
יחסי ניו זילנד–תאילנד הם היחסים הדו-צדדיים בין ניו זילנד לתאילנד. שתי המדינות חברות בשיתוף הפעולה הכלכלי באסיה ופסיפיק.

== היסטוריה ==
שתי המדינות כוננו יחסים דיפלומטיים בשנת 1956.<ref></ref>

שתי המדינות חגגו את 60 שנות היחסים הדיפלומטיים שלהן בשנת 2016. ישנם כ-10,000 תאילנדים החיים בניו זילנד. משטרת תאילנד המלכותית עבדה בצמוד למשטרת ניו זילנד במשך יותר מ-30 שנה.<ref name="mfa"></ref><ref></ref>

ניו זילנד שדרגה את היחסים עם ממשלת תאילנד בשנת 2016.<ref></ref>

== נציגויות דיפלומטיות ==
* ניו זילנד מחזיקה בתאילנד שגרירות בבנגקוק.
* תאילנד מחזיקה בניו זילנד שגרירות בוולינגטון וקונסוליה כללית באוקלנד.
==קישורים חיצוניים==

== הערות שוליים ==
יחסי גיאנה–גרמניה

יחסי גיאנה–גרמניה הם יחסי החוץ בין הרפובליקה השיתופית של גיאנה לבין הרפובליקה הפדרלית של גרמניה.

== סקירה כללית ==
היחסים הדיפלומטיים עם הרפובליקה הפדרלית של גרמניה התקיימו מאז שנת עצמאותה של גיאנה, 1966. ב-16 בספטמבר 2016 נחגגו 50 שנה ליחסים הדדיים.

== כלכלה ופיתוח ==
בשנת 1994 נחתם הסכם דו-צדדי להגנה ולקידום השקעות. קיימים עדיין יחסים בין גרמניה ל (CARICOM) שגיאנה חברה בה. בפרט, פרויקטים לפיתוח כלכלי והגנה על הסביבה. בשנת 2005 החליטו מדינות ה-G8 לבטל חובות עבור מדינות רבות, כולל גיאנה.

במדיניות הפיתוח מתמקדים במימון בתחום האקולוגי. גרמניה מממנת פרויקטים של הגנת יערות הגשם, מאז שנת 1998 "מערכת האזורים המוגנים בגיאנה" מסובסדת בהיקף כולל של 24 מיליון אירו.

== נציגויות דיפלומטיות ==
* גרמניה מיוצגת בגיאנה באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליה בג'ורג'טאון.
* גיאנה מיוצגת בגרמניה באמצעות שגרירותה בבריסל, בלגיה.

== קישורים חיצוניים ==

* [http://www.auswaertiges-amt.de/DE/Aussenpolitik/Laender/Laenderinfos/Guyana/Bilateral_node.html יחסי גיאנה–גרמניה], באתר משרד החוץ הגרמני

== הערות שוליים ==
יחסי גיאנה – הממלכה המאוחדת

הנציבות העליונה של גיאנה בלונדון
יחסי גיאנה–הממלכה המאוחדת הם יחסי החוץ בין הרפובליקה השיתופית של גיאנה לבין הממלכה המאוחדת.

== היסטוריה ==
בטרם ההתיישבות האירופית היה האזור מיושב באינדיאנים מקומיים. ההתיישבות האירופית באזור החלה בראשית המאה ה-17. המתיישבים הראשונים היו הולנדים, שהקימו שלוש קולוניות נפרדות: אסקוובו (1616), ברביס (1627) ודמררה (1752). הבריטים כבשו את האזור בשנת 1814. שלוש הקולוניות הפכו למושבה בריטית אחת, גיאנה הבריטית, ב-1831.

ביטול העבדות ב-1834 הוביל להתיישבות של שחורים באזורים העירוניים והבאת עובדים זרים מהודו, מסין ומפורטוגל לעבודה במטעי הסוכר. החלוקה האתנית נשמרה, והובילה לפוליטיקה סוערת ולעיתים גועשת. בשנת 1953 התמרדו תושבי גיאנה כנגד בריטניה, שהגיבה במעצר ראשי המתמרדים שארגנו שביתות נגד בריטניה.

גיאנה זכתה לעצמאות מהממלכה המאוחדת ב-1966 והפכה לרפובליקה ב-1970, אולם המדינה נותרה חברה בחבר העמים הבריטי.

== נציגויות דיפלומטיות ==
* בריטניה מחזיקה בגיאנה נציבות עליונה בג'ורג'טאון.
* גיאנה מחזיקה בבריטניה נציבות עליונה בלונדון.

==קישורים חיצוניים==

== הערות שוליים ==
יחסי גרמניה–פנמה

יחסי גרמניה–פנמה הם יחסי החוץ בין גרמניה לפנמה.

== היסטוריה ==
בסביבות 1860 ניסו גרמנים מטקסס להתיישב במחוז צ'יריקי כחקלאים, אך ניסיון זה נכשל. גרמניה שמרה על יחסים דיפלומטיים עם פנמה מאז 1953. הסדר הדמוקרטי הבסיסי של פנמה, היציבות הפוליטית וההסכמה עם גרמניה בנושאים בינלאומיים רבים כמו גם כלכלת השוק הפתוחה והדינמית שלה והאינטגרציה האזורית הגוברת מהווים בסיס איתן להעצמת היחסים הטובים שתי מדינות.

== יחסים כלכליים ==
בקרב מדינות מרכז אמריקה, פנמה היא שוק עיקרי לייצוא והשקעות גרמניים. היתרונות העיקריים שמציעה פנמה כיעד עסקי לחברות גרמניות הם חשיבותה של המדינה כמרכז שירותים אזורי תחרותי ביותר עם התעלה, הנמלים, מרכז התעופה שלה, אזורים כלכליים מיוחדים, בנקים וחברות ביטוח, כמו גם חקיקה ידידותית למשקיעים שלה, והטבות מס. לשכת המסחר והתעשייה הגרמנית-פנמית מונה יותר מ-145 חברות חברות והיא שייכת לרשת לשכות המסחר הגרמניות בחו"ל. ישנן חברות גרמניות בעלות שם רבות הפועלות בפנמה, חלקן עם פנמה כמפקדה האזורית.

גרמניה סיימה את שיתוף הפעולה לפיתוח הדו-צדדי עם פנמה בשנת 2004 בגלל רמת הפיתוח הגבוהה יחסית של המדינה. התאגיד הגרמני לשיתוף פעולה בינלאומי מפעיל במדינה מספר פרויקטים בתחום התייעלות אנרגטית. פנמה משתתפת בפרויקטים הנתמכים על ידי גרמניה באמצעות מערכת השילוב המרכז אמריקאית (Sistema de la Integración Centroamericana, SICA) וכחלק מהשותפות האסטרטגית עם הוועדה הכלכלית של האו"ם לאמריקה הלטינית (ECLAC). אלה מתמקדים בין היתר בפיתוח בר קיימא, יעילות אנרגיה ולכידות חברתית. בין השנים 2014–2018, יוזמת האקלים הבינלאומית של משרד הסביבה הפדרלי (ICI) סיפקה תמיכה בהגנה על שטחי ביצות ואזורי שימור בפנמה באמצעות תוכנית הפיתוח של האו"ם (UNDP). בנוסף, גרמניה תומכת בפנמה באמצעות המימון של האיחוד האירופי שניתן לשיתוף פעולה עם האזור ועם פנמה.

== ספרות ==
ספר הילדים הגרמני הקלאסי "הו, כמה יפה פנמה" מאת יאנוש מתאר ניסיון לנסוע לפנמה, שמסתיים בביתם הישן של הגיבורים.

== נציגויות דיפלומטיות ==
* גרמניה מחזיקה בפנמה שגרירות בפנמה סיטי וקונסוליה בדויד.
* פנמה מחזיקה בגרמניה שגרירות בברלין ו-4 קונסוליות בדרזדן, המבורג, קיל ומינכן.

== קישורים חיצוניים ==
* [https://www.auswaertiges-amt.de/en/aussenpolitik/panama/218902 יחסי גרמניה–פנמה], באתר משרד החוץ הגרמני

== הערות שוליים ==
הפדרציה של ליגת הכדורגל האירופית (מיניפוטבול)

הפדרציה האירופית לכדורגל (באנגלית: European Minifootball Federation; בראשי תיבות: EMF) היא הגוף המינהלי למיניפוטבול באירופה וחלק מאסיה. זו אחת משש הקונפדרציות היבשתיות של הגוף המנהל שלה, הפדרציה העולמית לכדורגל (World Minifootball Federation). הפדרציה מורכבת מ-32 עמותות לאומיות.<ref name="members">[http://minifootball.eu/member-list/ Member Associations] </ref>

EMF נוסדה בפגישה שהתקיימה בפראג, צ'כיה, בתאריכים 23–25 במרץ 2012, היא הוקמה על ידי 11 חברים ומונה כיום 29 חברים מלאים.

== מדינות חברות ==
רשימת המדינות החברות, כמפורט באתר EMF.<ref name="members"></ref>

התחרות העיקרית של EMF היא EMF EURO לנבחרות לאומיות, שהתקיימה מדי שנה בשנים 2012–2018. בשנת 2019 החליטה האספה הכללית של EMF לארגן את EMF EURO כל שנתיים במחזור עם אליפות העולם של WMF. תחרות המועדונים העיקרית של EMF היא ליגת האלופות של EMF. בנוסף EMF מארגנת את EMF EUROCUP כתחרות המועדונים השנייה שלה וטורניר Euro Business Cup לצוותים ארגוניים.

== קישורים חיצוניים ==
* 

==הערות שוליים==

קטגוריה:2012 בספורט
קטגוריה:ארגוני ספורט בין-לאומיים
קטגוריה:קטרגל